wickkiey/tamil-wikipedia-chunked huggingface dataset:
# மாத்திசு வக்கர்னாகல்

**மாத்திசு வக்கர்னாகல்** (Mathis Wackernagel) (பிறப்பு: நவம்பர் 10, 1962), சுவிட்சர்லாந்தில் பிறந்த ஒரு பேண்தகுநிலை ஆர்வலர் ஆவார். இவர் தற்போது உலக அடித்தட வலையமைப்பு என்னும் நிறுவனத்தின் செயலாக்க நெறியாளர் பதவியில் உள்ளார். இந் நிறுவனம், கலிபோர்னியாவின் ஆக்லாந்திலுள்ள, பேண்தகுநிலை தொடர்பான அளவை முறைகளை உருவாக்கிப் பிரபலப்படுத்துவதில் ஈடுபட்டுள்ள இலாப நோக்கற்ற நிறுவனம் ஆகும்.  
சுவிஸ் கூட்டாட்சித் தொழில்நுட்ப நிறுவனத்தில், இயந்திரப் பொறியியல் பட்டம் பெற்ற இவர், கனடாவின் வான்கூவரில் உள்ள பிரித்தானிய கொலம்பியாப் பல்கலைக்கழகத்தின், சமூக மற்றும் பிரதேசத் திட்டமிடல் கல்லூரியில் முனைவர் பட்டம் பெற்றார். அங்கே வில்லியம் ரீசின் கீழ் ஆய்வுக் கட்டுரைக்காக அவர் செய்த ஆய்வுகளின்போது முன்னர் வில்லியம் ரீசு உருவாக்கிய சூழலியல் அடித்தடம் என்னும் கருத்துருவை வளர்த்து எடுத்ததுடன், அதனைக் கணிப்பிடுவதற்கான வழிமுறைகளை உருவாக்குவதிலும் ஈடுபட்டார்.
# மாத்திசு வக்கர்னாகல்

## வெளியிணைப்புகள்

- உலக அடித்தட வலையமைப்பு
- மாத்திசு வக்கர்னாகலுடன் ஒரு நேர்காணல்
- எயார் அமெரிக்கா வானொலியில் மாத்திசு வக்கர்னாகலுடன் ஒரு நேர்காணல்
# அறியாமைக் காலம்

இசுலாமிய நூல்களின் படி இஸ்லாத்திற்கு முற்பட்ட காலம் **ஜாஹிலியாக் காலம்** என அழைக்கப்படுகிறது. ஜாஹிலியாக் காலம் எனும் தொடரை **அறியாமைக்காலம்** என்பர். இலக்கியத்திலும் அல்-குர் ஆனின் சில இடங்களிலும் அறிவு என்ற பதத்திற்கு எதிர்க் கருத்தாக அறியாமை எனும் பொருளில் பயன்படுத்தப்பட்டுள்ளது.  
ஜாஹிலிய்யத், ஜாஹில், ஜாஹிலூன் முதலான அரபுப் பதங்கள் ஜஹ்ல் எனும் மூலப்பதத்திலிருந்தே பிறந்துள்ளன. ஜாஹிலிய இலக்கியத்தில் இப்பதம் *"மிலேச்சத்தனம்"* எனும் பொருளில் கையாளப்பட்டுள்ளது.
# அறியாமைக் காலம்

## அரேபியாவின் புவியியல்

### அரேபியாவின் பெயர்

அரேபியர் தாம் வாழும் பூமியை "ஜஸீரதுல் அரப்" என்று அழைத்தனர். அரேபியா என்று இதற்கு ஏன் பெயர் சூட்டினர் என்பது பற்றி இரு வேறு கருத்துக்கள் உள்ளன. அரப் எனும் அரபுப் பதத்தை அரேபியர் பேச்சாற்றல் என்பதைக் குறிக்கப் பயன்படுத்தினர்.
# உலக அடித்தட வலையமைப்பு

**உலக அடித்தட வலையமைப்பு** (Global Footprint Network) கலிபோர்னியாவின் ஆக்லாந்தில் தலைமையிடத்தைக் கொண்ட ஒரு இலாப நோக்கற்ற நிறுவனம் ஆகும். இது 2003 ஆம் ஆண்டில் தொடங்கப்பட்டது. புவியின் சூழலியல் ஆற்றலுக்கு உட்பட்டவகையில், உலக மக்கள் அனைவரும் திருப்தியான வாழ்க்கையை நடத்தும் வாய்ப்பை உறுதிசெய்யக்கூடிய புவியொன்றை உருவாக்குவதில் இந் நிறுவனம் ஈடுபட்டுள்ளது. இயற்கையின்மீது மனிதருக்கான தேவையின் அளவை கணிப்பதற்கும், இத் தேவைகளை வழங்குவதில் இயற்கைக்கு உள்ள ஆற்றலை அளவிடுவதற்கும் பயன்படும் "சூழலியல் அடித்தடம்" என்பதை நடைமுறையில் பயன்படுத்துவதை இந் நிறுவனம் ஊக்குவித்து வருகிறது.  
நிதித்துறையில் நாடுகள் மொத்த உள்நாட்டு உற்பத்தி என்னும் அளவையைப் பயன்படுத்துவது போல, சூழலியல் அடித்தடத்தையும் முதன்மை அளவீடாகப் பயன்படுத்த வைப்பதை இந் நிறுவனம் நோக்கமாகக் கொண்டுள்ளது. 2015 ஆம் ஆண்டளவில் 10 நாடுகளாவது சூழலியல் அடித்தடத்தைப் பயன்படுத்தித் தமது சூழலியல் வளங்களை மேலாண்மை செய்ய வைப்பது இதன் இலக்கு.  
ஆறு கண்டங்களையும் சேர்ந்த பல அமைப்புகள் உலக அடித்தட வலையமைப்பின் பங்காளர்களாக உள்ளனர். உலகின் பெரிய சூழல் முகவர் அமைப்புகள் பல ஏற்கனவே சூழலியல் அடித்தடத்தை உலகின் பேண்தகுநிலையை மேம்படுத்தும் முயற்சியில் பயன்படுத்தி வருகின்றன. சூழல் பாதுகாப்பு முகமை விக்டோரியா (ஆசுத்திரேலியா), ஐரோப்பிய சூழல் முகமை, உலகக் காட்டுயிர் நிதியம் என்பன இவற்றுட் சிலவாகும்.
# உலக அடித்தட வலையமைப்பு

## வெளியிணைப்புகள்

- உலக அடித்தட வலையமைப்பின் இணையத் தளம்
# வாழ்க்கை வட்டப் பகுப்பாய்வு

**வாழ்க்கை வட்டப் பகுப்பாய்வு** (Life cycle analysis) என்பது ஒரு குறிப்பிட்ட உற்பத்திப் பொருள் அல்லது சேவையினால் சூழலில் ஏற்படும் தாக்கங்களின் மொத்த விளைவை ஆய்வு செய்யும் அல்லது மதிப்பீடு செய்யும் ஒரு முறை ஆகும். இது ஒரு உற்பத்திப் பொருளுக்கும் சூழலுக்கும் இடையே அதன் தோற்றத்தில் இருந்து அழியும் வரையில் இருக்கக்கூடிய தொடர்புகளை ஆராய்ந்து மதிப்பிடுகிறது. இதனை *வாழ்க்கை வட்ட மதிப்பீடு* என்றும் அழைப்பதுண்டு. இது அப்பொருளை உற்பத்தி செய்வதற்கு மூலப் பொருட்களை நிலத்தில் இருந்து எடுப்பது தொடக்கம் இறுதியில் அப்பொருள் மண்ணுக்கே திரும்பிச் செல்லும் வரையான எல்லாக் கட்டங்களையும் அது கவனத்தில் கொள்கிறது.
# வாழ்க்கை வட்டப் பகுப்பாய்வு

## இலக்குகளும் நோக்கமும்

வாழ்க்கை வட்டப் பகுப்பாய்வின் நோக்கம், பொருட்களினாலும் சேவைகளினாலும் சூழலுக்கு ஏற்படக்கூடிய எல்லாக் கேடுகளையும் ஒப்பிட்டு ஆராய்வதன் மூலம், குறைந்த கேடுகளை விளைவிக்கக் கூடிய பொருட்களையோ சேவைகளையோ தெரிவு செய்வதற்கு உதவுவது ஆகும். தற்போது இது, பொருள்களுக்கும், சேவைகளுக்கும் பொறுப்பாக அடுத்தடுத்துப் பயன்படுத்தப்படும் தொழில்நுட்பங்களினால் ஏற்படும் தாக்கங்களை மட்டுமே கணக்கு வைத்துக்கொள்கிறது. இதனால், பொருட்களை வழங்குவதற்குப் பயன்படுத்தப்படும் தொழில்நுட்பங்களினால் ஏற்படும் தாக்கங்கள் கணக்கில் வருகின்ற அதே வேளை அவற்றைப் பயன்படுத்துவதற்கு எடுக்கப்படும் முடிவுகளினால் ஏற்படக்கூடிய தாக்கங்கள் கணக்கில் வருவதில்லை.  
*வாழ்க்கை வட்டம்* என்பது, மூலப்பொருள் உற்பத்தி, உற்பத்தி, விநியோகம், பயன்பாடு, கழிவகற்றல் என்பவற்றுடன், இடையிடையே உள்ள போக்குவரத்துக் கட்டங்களையும் உட்படுத்திய நியாயமானதும், முழுமையானதுமான மதிப்பீட்டுக்குரிய கட்டங்கள் எல்லாவற்றையும் குறிக்கிறது. இக் கருத்துருவை, ஒரு குறிப்பிட்ட உற்பத்திப் பொருளின் சூழல் செயற்திறனின் உகப்புநிலையாக்கத்துக்குப் (optimize) பயன்படுத்துவதோடு, ஒரு நிறுவனத்தின் சூழல் செயற்திறனின் உகப்புநிலையாக்கத்துக்கும் பயன்படுத்தலாம். பொதுவாக மதிப்பிடப்படும் சூழல் பாதிப்புக்களுள், புவி வெப்பமாதல் (பசுங்குடில் வளிமங்கள் உருவாதல்), அமிலமாதல், பனிப்புகை, ஓசோன் படலச் சிதைவு, நச்சுப் பொருட்களினால் ஏற்படும் மாசு, வாழ்சூழல் அழிவு, பாலைவனமாதல், நிலப்பயன்பாடு, கனிமங்களும், பெற்றோலிய எரிபொருட்கள் குறைவடைதல் என்பன அடங்குகின்றன.
# வாழ்க்கை வட்டப் பகுப்பாய்வு

## நான்கு முதன்மைக் கட்டங்கள்

ஐ.எசு.ஓ 14040, ஐ.எசு.ஓ 14044 ஆகிய தரங்களின்படி, வாழ்க்கை வட்டப் பகுப்பாய்வு நான்கு கட்டங்களில் செய்யப்படுகிறது. அவை பின்வருமாறு.  
1. இலக்கு, செயற்பரப்பு ஆகியவற்றின் வரைவிலக்கணம்
1. விபரப்பட்டியல் பகுப்பாய்வு.
1. தாக்க மதிப்பீடு
1. விளக்கம்
# ஐக்கிய முற்போக்குக் கூட்டணி (இந்தியா)

**ஐக்கிய முற்போக்குக் கூட்டணி (ஐ.மு.கூ)** என்பது காங்கிரஸ் கட்சி தலைமையில் 2004 ஆம் ஆண்டு நாடாளுமன்றத் தேர்தலின் போது தொடங்கப்பட்ட ஒரு கூட்டணி அமைப்பாகும்.
# ஐக்கிய முற்போக்குக் கூட்டணி (இந்தியா)

## கூட்டணி வரலாறு

- இந்தியாவின் ஆட்சிப் பொறுப்பில் காங்கிரஸ் கட்சி ஆட்சி காலமான 2004 முதல் 2014 வரையிலான ஆட்சி காலம் வரை ஏற்படுத்தப்பட்ட கூட்டணியாகும். இக்கூட்டணியில் காங்கிரஸ் கட்சி தலைமையில் ஒருங்கிணைந்த பெரிய கட்சியாக மக்களவையில் அக்காலகட்டத்தில் இடம் பெற்று இருந்தது.
- இக்கூட்டணியைச் சேர்ந்த உறுப்பினர்களில் இந்தியப் பிரதமராக மன்மோகன் சிங்கும் மற்றும் அவருடைய அமைச்சரவையைச் சார்ந்த அமைச்சர்களும் பங்கேற்றனர். இக்கூட்டணியின் தலைவராக இந்திய தேசிய காங்கிரசின் தலைவர் சோனியா காந்தி தலைவராக இருந்தார்.
- *ஐக்கிய முற்போக்குக் கூட்டணி* ஆனது காங்கிரஸ் தலைமையில் உருவாக்கப்பட்டு 2004 இந்தியப் பொதுத் தேர்தலில் ஆளுங்கட்சியான பாரதிய ஜனதா கட்சியின் தலைமையிலான தேசிய ஜனநாயகக் கூட்டணியை தோல்வியுறச் செய்தது.
- இந்திய கம்யூனிஸ்ட் கட்சி, இந்திய மார்க்சிஸ்ட் கம்யூனிஸ்ட் கட்சி, திரிணாமுல் காங்கிரஸ், தேசியவாத காங்கிரஸ் கட்சி, திராவிட முன்னேற்றக் கழகம், மறுமலர்ச்சி திராவிட முன்னேற்றக் கழகம், பாட்டாளி மக்கள் கட்சி மற்றும் இந்திய யூனியன் முஸ்லிம் லீக் ஆகிய கட்சிகளின் மக்களவை உறுப்பினர்களும் ஆதரவு அளித்ததன் மூலம் ஆட்சி அமைத்து ஏப்ரல் 2014 வரை தொடர்ந்தனர்.
# ஐக்கிய முற்போக்குக் கூட்டணி (இந்தியா)

## குறைந்தபட்ச செயல் திட்டம்

- இக்கூட்டணி அரசின் செயல் வடிவமாக குறைந்தபட்ச செயல் திட்டம் உருவாக்கப்பட்டு அதன்படி ஆட்சி நடத்தப்பட்டு வந்தது.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

ஆரம்பத்தில் 59 எம்பிக்களை கொண்டிருந்த இடது சாரிகள் ஐமுகூ க்கு வெளியிலிருந்து ஆதரவு வழங்கினர். அதேபோன்று கூட்டணியில் இல்லாவிட்டாலும் சிறு கட்சிகளும் வெளியிலிருந்து வழங்கினர். அதில் 39 எம்பிக்களைக் கொண்டிருந்த சமாஜ்வாதி கட்சி, 4 எம்பிக்களைக் கொண்டிருந்த அஇஅதிமுக, 3 எம்பிக்களை கொண்டிருந்த மதச்சார்பற்ற ஜனதா தளம், 19 எம்பிக்களை கொண்டிருந்த பகுஜன் சமாஜ் கட்சி ஆகியவை நம்பிக்கை வாக்கெடுப்புகள் வந்தால் ஆதரவு வழங்குவதாக தெரிவித்திருந்தன. எனினும் இக்கட்சிகள் அரசின் அங்கமாக இருக்கவில்லை. எனவே குறைந்தபட்சம் 543 மொத்த எம்பிக்களில் 335 எம்பிக்களின் ஆதரவுடன் ஆட்சியில் இருந்தது.  
காங்கிரசுடன் கொள்கை முரண்பாடு இருந்த போதிலும், இடது சாரிகள் மதச்சார்பற்ற அரசு தொடர்வதற்கு ஒத்துழைப்பு வழங்கினர்.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### தெலுங்கானா இராஷ்டிரிய சமிதி

கூட்டணியிலிருந்து வெளியேறிய முதல் கட்சி. ஆந்திரப்பிரதேச அரசிலிருந்து முதலில் வெளியேறி அக்கட்சி பின்னர் மத்திய அரசிலிருந்து வெளியேறினார் அதன் தலைவர் சந்திரசேகர ராவ். பின்னர் அவர் தனது மக்களவை உறுப்பினர் பதவியிலிருந்தும் விலகினார்.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### மதிமுக

16 மார்ச்சு 2007ல் ஆதரவை விலக்கிக் கொண்டது.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### பகுஜன் சமாஜ் கட்சி

உபியில் தமது கட்சிக்கு எதிர்த்து வந்த்தைத் தொடர்ந்து 21 சூன் 2008ல் விலகிக் கொண்டது.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### இடது சாரிகள்

இந்திய-அமெரிக்க நியூக்லியர் ஒப்பந்ததில் இந்தியா கைசாத்தியதைத் தொடர்ந்தது இதை எதிர்த்து பிரகாஸ் காரத் தலைமையிலான மார்க்சிஸ் கம்யூ கட்சி 8 சூலை 2008ல் ஆதரவை விலக்கிக் கொண்டது.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### ஜம்மு & காஷ்மீர் மக்கள் ஜனநாயக கட்சி

காங்கிரசின் உமர் அப்துல்லா தலைமையிலான அரசிற்கு ஆதரவைத் தொடர்ந்து மஹ்பூபா முப்தி 4 சனவரி 2009ல் தமது கட்சியின் ஆதரவை விலக்கிக் கொண்டார்.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### பாட்டாளி மக்கள் கட்சி

அதிமுகவுடன் கூட்டணி அமைப்பதாக 26 மார்ச்சு 2009ல் பாமக தலைவர் அறிவித்தார். மத்திய அமைச்சரவையில் அங்கம் வகித்த தமது கட்சி உறுப்பினர்கள் இருவர் பதவி விலகுவர் என்று அறிவிக்கப்பட்டது.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### அனைத்திந்திய மஜ்லிஸ் இத்திஹாதுல் முஸ்லிமீன்

12 நவம்பர் 2012ல் தமது ஆதரவை விலக்கிக் கொண்டது.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### திரிணாமுல் காங்கிரஸ்

சில்லறை வணிகத்தில் நேரடி வெளிநாட்டு முதலீடு தொடர்பான கொள்கை காரணமாக 18 செப்டம்பர் 2012ல் கூட்டணியிலிருந்து வெளியேறியது.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### ஜார்கண்ட் விகாஸ் மோர்ச்சா

சில்லறை வணிகத்தில் நேரடி வெளிநாட்டு முதலீடு தொடர்பான கொள்கை காரணமாக 2012ல் கூட்டணியிலிருந்து வெளியேறியது.
# ஐக்கிய முற்போக்குக் கூட்டணி (இந்தியா)

## ஆரம்பகால ஆதரவுகள்

### ஆதரவை திரும்பப் பெறுதல்

#### திராவிட முன்னேற்றக் கழகம்

- 2ஜி ஸ்பெக்ட்ரம் அலைக்கற்றை ஊழல் வழக்கில் குற்றம் சாற்றப்பட்ட திமுக கட்சியினர் செய்த ஊழல் வழக்கை காங்கிரஸ் தலைவி சோனியா காந்தி நீக்கம் செய்யாததாலும். 2009 ஆம் ஆண்டு இலங்கைத் தமிழர் இனப்படுகொலையில் காங்கிரஸ் கட்சியின் தலைமை எதிராக செயல்பட்டதால். திமுக மக்களவை மற்றும் ராஜ்ய சபா உறுப்பினர்கள் 2013 ஆம் ஆண்டு மார்ச் மாதத்தில் பதவி விலக வலியுறுத்தப்பட்டு கடிதம் பெறப்பட்டது.
- எனினும் காங்கிரஸ் கட்சிக்கு தமிழ்நாடு மக்களிடம் தனிப்பெரும்பான்மை வாக்குகள் இல்லாததால் 2016 சட்டமன்ற தேர்தலின் போது மீண்டும் திமுகவுடன் கூட்டணியில் இணைந்தது.
# நாடித் துடிப்பு

**நாடித் துடிப்பு** என்பது இதயம் துடிப்பதால் நாடிகளில் ஏற்படும் தொட்டுணர்வு மூலம் அறியக்கூடிய துடிப்பைக் குறிக்கின்றது. இது பெரும்பானமையான சந்தர்ப்பங்களில் இதயத்துடிப்பு வீதத்துக்குச் சமனானதாகும். நாடித்துடிப்பு நிமிடத்துக்கு எத்தனை என உடலின் சில பகுதிகளில் மட்டுமே தொட்டு உணரப்படக்கூடியது. இதயத் துடிப்பு நேரடியாக இதயத் துடிப்புமானி மூலம் கேட்டறியப்படுகின்றது. இதயத்துடிப்பு என்பது நிமிடத்துக்கு இதயம் எத்தனை தடவை துடிக்கிறது என்பதன் அளவு ஆகும். சராசரியாக வளர்ந்த நபரின் இதயத் துடிப்பு 70 - 80 துடிப்பு/நிமிடம் ஆக இருக்கும். பொதுவாக, வளர்ந்தோரில் 60 தொடக்கம் 100 வரை இயல்பான துடிப்பு எனக் கருதப்படுகின்றது. நாடித் துடிப்பு இதற்கு மிகையாகவோ அல்லது குறைவாகவோ இருந்தால் உடல் நலக் கேட்டிற்கான அறிகுறி எனத் தெரிந்து கொள்ளலாம். எனவே நாடித்துடிப்பு ஒரு உயிராதார அறிகுறி ஆகும்.  
உடலின் மேற்பகுதியில் நாடி அமைந்துள்ள இடங்களில் மட்டுமே நாடித்துடிப்பு தொட்டுணரப்படமுடியும். இவ்விடங்களில் நாடியை அதன் கீழ் உள்ள அமைப்புடன் (பொதுவாக எலும்பு) விரல் மூலம் சிறிது அழுத்துவதால் நாடித்துடிப்பு அறியப்படுகின்றது. கை மணிக்கட்டு, முழங்காலின் பிற்பகுதி, கழுத்து, முழங்கை உட்பகுதி குதிக்கால் மேற்பகுதி, பாதத்தின் ஒரு பகுதி என்பன நாடித்துடிப்பு அறியக்கூடிய இடங்களாகும்.
# இரத்தச் சர்க்கரை

(blue) in humans during the course of a day with three meals. One of the effects of a sugar-rich vs a starch-rich meal is highlighted.]] **இரத்தக் குளுக்கோசுச் செறிவு** அல்லது **இரத்தச் சர்க்கரை அளவு** என்பது மனிதர்களில் அல்லது விலங்குகளில் இரத்தத்தில் கலந்திருக்கும் குளுக்கோசின் அளவைக் குறிப்பதுவாகும். மனித உடலானது இதனைப் பொதுவாக 3.6 - 5.8 மில்லி மோல்/ லீட்டர் அளவில் பேணுகிறது.  
குளுக்கோசு ஆனது உயிரணுக்களுக்குப் பிரதானமான சக்தி வழங்கியாகத் தென்படுகிறது, இது குடலில் இருந்து அகத்துறிஞ்சப்பட்டு, கல்லீரலில் இருந்து உயிரணுக்களுக்கு குருதியருவி மூலம் எடுத்துச் செல்லப்படுகிறது. உயிரணுக்களுக்குள் உட்செல்லுவதற்கு இன்சுலின் எனும் கணையத்தில் சுரக்கப்படும் இயக்குநீர் துணைபோகின்றது.  
சராசரி இரத்தச் சர்க்கரை அளவு நான்கு மில்லி மோல்/ லீட்டர் (72 மில்லிகிராம்/ டெசிலீட்டர்) ஆகும், ஆனால் இதன் அளவு வெவ்வேறு சந்தர்ப்பங்களைப் பொறுத்து வேறுபடும், உதாரணமாக, காலையில் சாப்பாட்டின் முன்னர் குளுக்கோசு அளவு குறைவாகவும், சாப்பாட்டின் பின்னர் உயர்ந்தும் காணப்படும்.  
சாதாரண அளவு இடைவெளிகளில் இருந்து குளுக்கோசின் அளவு மாறுபடுதல் உடல்நல வேறுபாட்டைக் குறிக்கின்றது. குளுக்கோசின் அளவு உயர்வடைதல் இரத்தச் சர்க்கரை மிகைப்பு என்றும் குறைவடைதல் இரத்தச் சர்க்கரைக் குறைவு என்றும் அழைக்கப்படுகிறது. நீரிழிவு நோய் நிரந்தரமான இரத்தச் சர்க்கரை மிகைப்பைக் கொண்டிருக்கிறது, நீரிழிவைப் போல ஏனைய சிலநோய்களும் இரத்தத்தில் சர்க்கரையின் அளவைக் கட்டுப்படுத்த முடியாமையைக் கொண்டிருக்கிறது. தற்காலிகமான இரத்தச் சர்க்கரை மிகைப்பானது மன அழுத்தம், காயங்கள், அறுவைச்சிகிச்சை, மாரடைப்பு, தொற்றுநோய்கள் போன்றவற்றால் ஏற்படலாம். மதுபானம் அருந்தலில் முதலில் சர்க்கரை அளவை மிகைப்பட்டு பின்னர் குறைத்துவிடும். சில குறிப்பிட்ட மருந்துகள் சர்க்கரையின் அளவைக் கூட்டலாம் அல்லது குறைக்கலாம்.
# எல்லைகளற்ற செய்தியாளர்கள்

**எல்லைகளற்ற செய்தியாளர்கள்** (*Reporters Without Borders*, அல்லது **RWB**, பிரெஞ்சு: Reporters sans frontières, எசுப்பானியம்: Reporteros Sin Fronteras, அல்லது **RSF**) என்பது ஊடகச் சுதந்திரத்தை வலியுறுத்தி வரும் ஒரு பன்னாட்டு அரச-சார்பற்ற நிறுவனம். இது பாரிசு நகரைத் தலைமையகமாகக் கொண்டு இயங்கி வருகிறது. இது 1985 ஆம் ஆண்டு பிரான்சின் மொண்டெபெலீயர் என்ற இடத்தில் ராபர்ட் மேனார்ட், ரொனி புரோமன், ஊடகவியலாளர் சான்-குளோட் கிலிபாட் ஆகியோரினால் ஆரம்பிக்கப்பட்டது.  
ஐரோப்பிய நாடாளுமன்றத்தினால் ஆண்டு தோறும் வழங்கப்பட்டுவரும் சாகரொவ் விருது 2005 ஆம் ஆண்டில் எல்லைகளற்ற செய்தியாளர்களுக்கு வழங்கப்பட்டது.
# புலிநகக் கொன்றை (புதினம்)

**புலிநகக் கொன்றை** தமிழில் வெளிவந்த புதினங்களில் ஒன்றாகும்.பி. ஏ. கிருஷ்ணன் எழுதிய "Tiger Claw Tree" (பென்குயின் வெளியீடு) என்னும் ஆங்கிலப் புதினத்தின் தமிழாக்கமே "புலிநகக் கொன்றை" ஆகும். இதன் தமிழாக்கதினையும் மூல நூலாசிரியரே செய்துள்ளார்.  
திருநெல்வேலி பகுதியில் இருக்கும் ஒரு தென்கலை ஐயங்கார் குடும்பத்தில் நான்கு தலைமுறைகளைப் பற்றிச் சொல்வதுடன் தமிழ் நாடு வரலாற்றுடன் ஓர் அழுத்தமாக இயைந்து போகிறது . பிராமணர்கள் பல காலகட்டங்களில் சம்பந்தப்பட்ட அரசியலியக்கங்களின் பலதளங்கள் நுட்பமாகவும் சகஜமாகவும் புதினத்தில் வருகின்றன. இது ஒர் அரசியல்,மனித உணர்வு சார் புதினமாக விமர்சகர்களால் பார்க்கப்படுகின்றது.
# புலிநகக் கொன்றை (புதினம்)

## கதை

கதை 1970ல் தொடங்கி பின்னோக்கி பயணிக்கிறது. பொன்னாம்மாள் சாகக் கிடக்கிக்கின்றாள் அவள் நாங்குநேரி ஜீயரின் மடைப்பள்ளியில் சமையல்காரரின் ஒரே பெண்ணும் வட்டிக்கு பணம் கொடுக்கும் கிருஷ்ண ஐயங்காரின் ஒரே மகன் ராமனுக்குப் பெண்டாட்டி ஆவாள். பொன்னாக்கும் நம்மாழ்வார், பட்சிராஜன் (பட்சி), ஆண்டாள் என்று மூன்று குழந்தைகள்.  
நம்மாழ்வாருக்கு அப்போது புதிதாக எழுந்த சுதந்திர போராட்ட அலையில் கலந்து - வ.உ.சி, பாரதியோடு, காங்கிரஸ் தீவிரவாதிகளோடு செயல்படுகிறான். கல்யாணம் ஆகி, மனைவி மதுரகவியைப் பிள்ளையாகப் பெற்றுக் கொடுத்து விட்டு உயிரை விடுகிறாள். தேசபக்தியும் வாழ்க்கையும் அலுத்துப்போய் நம்மாழ்வார் வீட்டை விட்டு சொல்லாமல் வெளியேறி விடுகிறார்.  
இரண்டாவது மகன் பட்சி பெரிய வழக்கறிஞர் மிதவாத சுதந்திர போராட்ட இயக்கமான ஹோம்ரூல் இயக்கத்தில் ஈடுபட்டு வயதாகி ஓய்வெடுத்துக் கொண்டிருக்கும் ஒருவர்.  
மகள் ஆண்டாள் பால்ய வயதில் வாழ்க்கைப்பட்டு கன்னி கழியாமலேயே அதேபோதில் கணவனைப் பறிகொடுத்து, இளமையில் விதவையாகி, சித்தம் தடுமாறி மனநோயாளியாக இறந்து போயிருக்கிறாள்.  
பட்சியின் ஒரே மகன் திருமலை வழக்கறிஞர். அவனுடைய மகன் கண்ணன் நெல்லையில் கல்லூரி ஒன்றின் விரிவுரையாளன்.திமுக ஆட்சி காலத்தில் திருநெல்வேலியில் பிராமண பேராசிரியரை போலீஸ் காவலில் வைத்த வழக்கில் மாணவர் போராட்டத்தின்போது கண்ணன் வேலையை இழக்கிறான்.  
நம்மாழ்வாரின் பிள்ளை மது பொதுவுடைமை இயக்கத்தில் ஈடுபட்டு இறக்கிறான். அவனுடைய மகன் நம்பி டாக்டராக, பெரிய பாட்டி பொன்னாவைக் கவனித்துக் கொள்வதோடு, தன் மனைவி ரோசாவோடு கம்யூனிஸ்ட்டாகவும் இருப்பத்துடன் மக்களுக்கு இலவச மருத்துவ சேவையும் செய்கின்றார்கள்.  
நம்மாழ்வார் ஜோஷிமடத்திலிருந்து தம்பி பட்சிக்கு எழுதிய கடிதம் கிடைத்தும் நம்பி தான் அவரைச் சந்திக்கஅங்கே போகிறான்.அறுபது வருடம் கழித்து நம்மாழ்வார் திரும்பி வரும்போது அம்மா பொன்னா இன்னும் உயிருடன் - உயிருக்குப் போராடிக் கொண்டு இருக்கிறாள். படுத்த படுக்கையாக இருக்கும் பொன்னா தன் பிள்ளை நம்மாழ்வாரை அடையாளம் கண்டு கொள்ளவில்லை.  
ஆனால் நம்மாழ்வார் திரும்ப வரும்போது நம்பி நக்சலைட் என்ற சந்தேகத்தின் பேரில் போலீஸ் காவலில்வைக்கப்பட்டு, சித்திரவதையின் பின் விடுதலையாகி பிறகு மர்மமான முறையில் கொலை செய்யப்பட்டு இறக்கிறான்.நம்மாழ்வார் ரோசாவுடனும் அவளுடைய கைக்குழந்தையோடும் நம்பியின் நினைவோடும் அவள் வீட்டிலேயே தங்கி விடுகிறார்.  
கிருஷ்ண ஐயங்கார்(பொன்னாவின் மாமனார்) கட்டபொம்மு வம்ச தாளவாய் சுந்தரத்திற்கு நம்பிக்கைத் துரோகம் செய்துவிட அந்தப் பாவம் தலைமுறை தலைமுறையாக நான்கு தலைமுறைக்குத் தொடர்வதாதனாலேயே அகால மரணத்திற்கு காரணமாக அமைவதாக கருதப்பட்டு முடிவில் பரிகாரம் செய்யப்படுகின்றது.  
கண்ணன் தன் காதலியின் விருப்பப்படி ஐ.ஏ.எஸ் தேர்வு பெற்று தில்லிக்குப் பயணமாவதுடன் கதை முடிகிறது.
# புலிநகக் கொன்றை (புதினம்)

## கதையின் போக்கு

18ம் நூற்றாண்டில் துவங்கி 1970 வரை 150 ஆண்டுகளாக நிகழத சமூக மாற்றங்களைதிருநெல்வேலியில் வசிக்கும் ஒரு பிராமண குடும்பத்தின் வாயிலாக அலசுகிறது சுதந்திரப் போராட்டம் மற்றும் அதற்குப்பின் நடந்த இந்திய அரசியல், சமுதாய மாற்றங்கள் என விரிகிறது கதை. தமிழகத்தில் வாழ்ந்த அனைத்து சுதந்திரத் தலைவர்களும் கதாபாத்திரங்களாகவே வருகிறார்கள். கட்டபொம்மன், மருது பாண்டியர், சிதம்பரம் பிள்ளை, திலகர், வாஞ்சிநாதன், வவேசு ஐயர், சுப்பிரமணிய பாரதி, இராஜாஜி, பெரியார், எம்ஜிஆர், எம் ஆர் ராதா போன்றவர்களும் கடவுள் மறுப்பு, கடவுள் ஆதரிப்பு, காங்கிரஸ் இயக்கம்,ஆஷ் கொலை,திமுக எழுச்சி,பொதுடைமை சித்தாந்தம் என பலசம்பவங்களும்,புதினமெங்கும் பரவியிருக்கிறார்கள் சில சமயங்களில் கதாப்பாத்திரங்களாக, சில சமயங்களில் விவரணைகளாக, சில சமயங்களில் உரையாடல்களாகவும்.
# சூழற்புத்தாக்கம்

**சூழற்புத்தாக்கம்** (Eco-innovation) என்பது, பேண்தகுநிலை வளர்ச்சிக்குப் பங்களிப்புச் செய்யும் உற்பத்திப் பொருட்களினதும், வழிமுறைகளினதும் புத்தாக்கத்தைக் குறிக்கும். இது, நேரடியாகவோ மறைமுகமாகவோ சூழலியல் மேம்பாட்டுக்கு உதவுவதற்காக அறிவை வணிகத் தேவைகளுக்குப் பயன்படுத்துவது ஆகும். இது, சூழலுக்கு உகந்த தொழில்நுட்பங்களை மேம்படுத்துவது முதல் சமூகம் ஏற்கக்கூடிய பேண்தகுநிலையை அடைவதற்கான புத்தாக்கம் சார் வழிமுறைகள் வரை சூழலியல் தொடர்பான பலவிதமான எண்ணக்கருக்களை உள்ளடக்குகிறது.
# சூழற்புத்தாக்கம்

## சூழற்புத்தாக்கக் கருத்துருவின் தோற்றம்

சூழற்புத்தாக்கம் என்னும் எண்ணக்கரு அண்மைக் காலத்தது ஆகும். குளோட் பசுலரும், பீட்டர் யேம்சும் எழுதிய நூலொன்று (1996) இது குறித்து முதலில் குறிப்பிட்ட நூல்களுள் ஒன்றாகும். இடற்குப் பின்னர் பீட்டர் யேம்சு எழுதிய கட்டுரையில் சூழற்புத்தாக்கம் என்பதன் வரைவிலக்கணத்தை வெளியிட்டார். இதன்படி, சூழற்புத்தாக்கம் என்பதை "வாடிக்கையாளருக்கும், வணிகருக்கும் பெறுமதியைக் கொடுப்பதோடு சூழலுக்கும் குறிப்பிடத்தக்க அளவு குறைவான தாக்கத்தைக் கொடுக்கும் புதிய பொருட்களும் வழிமுறைகளும் ஆகும்.
# க. வேலாயுதம்

**தம்பலகாமம் க வேலாயுதம்** (நவம்பர் 17, 1917 - மே 19, 2009) ஈழத்தின் மூத்த எழுத்தாளர். திருகோணமலை மாவட்டத்தின் தம்பலகாமம் என்ற ஊரில் பிறந்து வளர்ந்தவர். சிறந்த கவிஞர், வீரகேசரி பத்திரிகையில் 50 ஆண்டுகளுக்கு மேலாக நிருபராகப் பணியாற்றியவர்.  
வீரகேசரி, மித்திரன், தினபதி, சிந்தாமணி, சுடர், சுதந்திரன், தினகரன், தினக்குரல், ஆத்மஜோதி, சிவநெறி, குமுதம் பக்தி இதழ் ஆகியவற்றில் கவிதை, கட்டுரை, சிறுகதை, குறுநாவல், செய்தி மடல் என பலவகைகளில் பதிவு செய்தவர்.
# க. வேலாயுதம்

## வாழ்க்கைச் சுருக்கம்

இலங்கையின் கிழக்கு மாகாணத்தில் தம்பலகாமம் என்ற ஊரில் வே. கனகசபை, தங்கம் ஆகியோருக்கு வேலாயுதம் 1917 ஆம் ஆண்டில் பிறந்தார்.
# க. வேலாயுதம்

## வெளியிட்ட நூல்கள்

- *ரங்கநாயகியின் காதலன்* (குறுநாவல், ஈழத்து இலக்கியச்சோலை, திருகோணமலை)
- *தமிழ் கேட்க ஆசை* (கட்டுரைத் தொகுப்பு, பொற்கேணி கிராம அபிவிருத்திச் சங்கம், தம்பலகாமம்)
# வார்ப்புரு:இசுலாம்

}  
| list1name = நம்பிக்கைகள்
| list1title = நம்பிக்கைகள்
| list1 =
- இறைவன் ஓருவர்
- இறைத்தூதர்கள்
- மறை நூல்கள்
- மலக்குகள்
- விதி  
- மறுமை நாள்  
| list2name = மரபுகள்
| list2title = கடமைகள்
| list2 =
- கலிமா
- தொழுகை
- நோன்பு
- சகாத்
- ஹஜ்  
| list3name = texts
| list3title = நூல்களும் சட்டங்களும்
| list3 =
- குர்ஆன்
- சுன்னா
- ஹதீஸ்  
- Fiqh
- ஷரியா
- கலாம்  
| list4name = வரலாறு
| list4title = வரலாறு
| list4 =
- காலக்கோடு
- முகம்மது நபி  
- Ahl al-Bayt
- :  
- [[ராசிதீன் கலீபாக்கள்
- இம்மாமேட் (சியா சட்டம்)  
- கலீபாக்கள்
- இசுலாமின் பரவல்  
| list5name = பிரிவுகள்
| list5title = பிரிவுகள்
| list5 =
- சுன்னி
- சியா
- சூபியம்  
- இபாதி
- அகமதியா  
- குரானிசம்
- இஸ்லாம் தேசம்
- Liberal
| list6name = பண்பாடு
| list6title = பண்பாடும் சமூகமும்
| list6 =
- இசுலாமியக் கல்வி
- இசுலாமும் விலங்குகளும்
- இசுலாமிய கலை  
- நாட்காட்டி
- இசுலாமும் குழந்தைகளும்  
- தாஃவா
- மக்கள் பரம்பல்  
- பண்டிகைகள்
- மசூதிகள்  
- மெய்யியல்
- அரசியல்  
- அறிவியல்
- பெண்கள்  
| list7name = see
| list7title = list7 =
- [[இசுலாமும் ஏனைய சமயங்களும்|ஏனைய சமயங்கள்
- இசுலாமியம்
- விமர்சனம்  
| below =
| belowstyle = :; background:white  
}}<noinclude></noinclude>
# பிரித்தானிய அருங்காட்சியகம்

**பிரித்தானிய அருங்காட்சியகம்** என்பது இலண்டனில் அமைந்துள்ள, மனித வரலாறு, பண்பாடு என்பன தொடர்பான அருங்காட்சியகம் ஆகும். 7 மில்லியன்களுக்கு மேற்பட்ட காட்சிப் பொருட்களைக் கொண்டுள்ள இந்த அருங்காட்சியகம் உலகின் மிகவும் பெரியதும், முழுமையானதும் ஆகும். உலகின் எல்லாக் கண்டங்களில் இருந்தும் கொண்டுவரப்பட்ட இங்குள்ள காட்சிப் பொருட்கள் மனிதப் பண்பாட்டின் கதையை அதன் தொடக்க காலத்திலிருந்து தற்காலம் வரை விளக்கி ஆவணப்படுத்துகின்றன.  
இந்த அருங்காட்சியகம், மருத்துவரும் அறிவியலாளருமான சர் ஆன்சு சுலோன் (Sir Hans Sloane) என்பவரின் சேகரிப்புக்களை அடிப்படையாகக் கொண்டு 1700 ஆம் ஆண்டில் தொடங்கப்பட்டது. புளூம்சுபரியில், இன்றைய அருங்காட்சியகம் இருக்கும் இடத்தில் அமைந்திருந்த மான்டேகு இல்லத்தில் இருந்த இந்த அருங்காட்சியகம் 1759 ஆம் ஆண்டில் பொதுமக்கள் பார்வைக்குத் திறக்கப்பட்டது. அதற்குப் பிற்பட்ட இரண்டரை நூற்றாண்டுக் காலத்தில் இது பல கிளை நிறுவனங்களைக் கொண்டதாக விரிவாக்கம் பெற்றது. இவற்றுள் தென் கென்சிங்டனில் 1887 ஆம் ஆண்டில் நிறுவப்பட்ட பிரித்தானிய இயற்கை வரலாற்று அருங்காட்சியகம் முதலாவது ஆகும். 1997 ஆம் ஆண்டில் பிரித்தானிய நூலகக் கட்டடம் திறந்து வைக்கப்படும் வரை, அருங்காட்சியகமும், தேசிய நூலகமும் ஒரே கட்டடத்திலேயே இயங்கிவந்தன.
# இயற்கை வரலாற்று அருங்காட்சியகம், இலண்டன்

இலண்டனில் உள்ள **இயற்கை வரலாற்று அருங்காட்சியகம்** (Natural History Museum), தென் கென்சிங்டனின், கண்காட்சித் தெருவில் அமைந்துள்ள மூன்று பெரிய அருங்காட்சியகங்களுள் ஒன்று. அறிவியல் அருங்காட்சியகமும், விக்டோரியா மற்றும் ஆல்பர்ட் அருங்காட்சியகமும் ஏனைய இரண்டும் ஆகும். இதன் முன்புறம் குரோம்வெல் சாலையில் அமைந்துள்ளது. பண்பாடு, ஊடகம் மற்றும் விளையாட்டு வாரியத்தின் ஆதவுடன் இயங்கும் ஒரு பொது நிறுவனமாகும்.  
இந்த அருங்காட்சியகம் உயிர் அறிவியல், புவி அறிவியல் என்பன தொடர்பான 70 மில்லியன் மாதிரிக் காட்சிப்பொருட்களைக் கொண்டுள்ளது. இவை தாவரவியல், பூச்சியியல், கனிமவியல், தொல்லுயிரியல், விலங்கியல் ஆகிய ஐந்து முக்கிய துறைகள் சார்ந்தவை. இந்த அருங்காட்சியகம், சிறப்பாக வகைப்பாட்டியல், அடையாளம் காணல், பாதுகாத்தல் போன்றவை தொடர்பான ஆய்வுகளுக்காக உலகப் புகழ் பெற்றது. டார்வினால் சேகரிக்கப்பட்ட மாதிரிகள் போன்ற, இங்குள்ள சேகரிப்புக்கள் பல மிகுந்த வரலாற்றுப் பெறுமானமும், அறிவியல் பெறுமானமும் கொண்டவை.  
இங் காட்சிக்கு வைக்கப்பட்டுள்ள தொன்மாக்களின் எலும்புக் கூடுகளுக்காகவும் இக் கட்டிடத்தின் கட்டிடக்கலைச் சிறப்புக்காகவும் இந்த அரும்காட்சியகம் பெரிதும் பெயர் பெற்றது.
# ராஜம் கிருஷ்ணன்

**ராஜம் கிருஷ்ணன்** (1925 - அக்டோபர் 20, 2014) மூத்த தமிழக பெண் எழுத்தாளர் ஆவார். இவருடைய காலத்தின் பெண் அடிமை நிலையையும் மற்ற சமூக அவலங்களையும் இவரின் படைப்புகள் வெளிச்சமிட்டுக் காட்டுகின்றன.
# ராஜம் கிருஷ்ணன்

## பிறப்பும் இளமைக் காலமும்

1925-ம் ஆண்டு தமிழகத்தின் திருச்சிராப்பள்ளி மாவட்டத்தில் உள்ள முசிறியில் பிறந்தவர். பள்ளிக்கு சென்று முறையான கல்வி பயிலாதவர்.
பெண்கள் பூப்படையும் முன்பே திருமணம் செய்து வைத்துவிடும் அன்றைய சமூக வழக்கப்படி, 15வது வயதிலேயே ராஜம் கிருஷ்ணனுக்குத் திருமணம் செய்துவைக்கப்பட்டது. திருமணத்திற்குப் பின்னர் சென்னை கிழக்கு தாம்பரத்தில் குடியேறினார். மின் பொறியாளரான கணவரின் உதவியால் பல புத்தகங்களைப் படித்து, பின் தானே கதைகளை எழுத ஆரம்பித்தார்.
# ராஜம் கிருஷ்ணன்

## எழுத்து

பொதுவாக தனது படைப்புக்காகத் தேர்ந்தெடுக்கும் கதைக்களம் உள்ள பகுதிகளுக்கு நேரில் சென்று, அங்குவாழும் மக்களோடு நெருங்கிப் பழகி உண்மை நிலைமைகளை அனுபவப் பூர்வமாக உணர்ந்துகொண்டு, அந்த உணர்வையும், அவர்களது உண்மையான முன்னேற்றத்திற்கான லட்சியத்தையும் தம் எழுத்து வழியாகக் கொண்டுவந்தவர் .
# ராஜம் கிருஷ்ணன்

## விருதுகள்

ராஜம் கிருஷ்ணன் பல்வேறு பாராட்டுகளையும், விருதுகளையும் பெற்றவர். அவற்றுள் சில:  
- 1950—நியூயார்க் ஹெரால்ட் ட்ரைப்யூன் சர்வதேச விருது
- 1953—கலைமகள் விருது (நாவல் : பெண் குரல்)
1. அலைவாய்க்கரையிலே
1. அன்னையர்பூமி
1. அன்புக்கடல்
1. ஆண்களோடு பெண்களும்
1. இடிபாடுகள்
1. உத்தரகாண்டம்
1. உயிர் விளையும் நிலங்கள்
1. ஓசைகள அடங்கிய பிறகு
1. கட்டுக்காவல்; 1969 திசம்பர்; பக்.212; பாரி நிலையம், சென்னை.
1. கதைக்கனிகள்
1. கரிப்பு மணிகள்
1. காக்கானி
1. குறிஞ்சித்தேன்
1. கூடுகள் 1990, தாகம் சென்னை
1. கூட்டுக்குஞ்சுகள்
1. கைவிளக்கு 1966, மங்கள நூலகம், சென்னை
1. கோடுகளும் கோலங்களும்
1. கோபுரபொம்மைகள்
1. சத்திய வேள்வி
1. சலனங்கள்
1. சுழலில் மிதக்கும் தீபங்கள்
1. சேற்றில் மனிதர்கள் (பாரதீய பாஷா பரிஷத் பரிசு மற்றும் இலக்கியச் சிந்தனை பரிசு பெற்ற நாவல்)'
1. சோலைக்கிளி; 1969 ஏப்ரல்; பக்.282; பாரி நிலையம், சென்னை.
1. பாரதகுமாரிகள்
1. பானுவின் காதலன் (கல்கி 1956-11-18 இதழில் தொடங்கி 1957-03-10 இதழில் நிறைவடைந்த தொடர்கதை); 1959 திசம்பர்; பக்.150; மங்களம் பதிப்பகம், சென்னை.
1. பாஞ்சாலி சபதம் பாடிய பாரதி
1. சத்திய தரிசனம்
# ராஜம் கிருஷ்ணன்

## விருதுகள்

### தன் வாழ்க்கைக் குறிப்பு

1. காலம்; சேகர் பதிப்பகம், சென்னை 78; பதிப்பு 2014
# ஸ்காட்லாந்து துடுப்பாட்ட அணி

செப்டம்பர் 2014 முதல் அணியின் தலைவராக இருந்த பிரஸ்டன் மாம்சென் பதவி விலகிய பின்னர், கைல் கோட்ஸர் 2016 நவம்பரில் அணியின் தலைவரானார். பயிற்சியாளராக தென்னாப்பிரிக்காவின் ஷேன் பர்கர் ஜனவரி 2019 இல் பொறுப்பேற்றுக் கொண்டார்.  
ஏப்ரல் 2018 இல், ஐ.சி.சி தனது அனைத்து உறுப்பினர்களுக்கும் முழு இருபது -20 சர்வதேச (டி 20 ஐ) அந்தஸ்தை வழங்க முடிவு செய்தது. எனவே, ஜனவரி 1, 2019 க்குப் பிறகு ஸ்காட்லாந்து மற்றும் பிற ஐ.சி.சி உறுப்பினர்களிடையே விளையாடிய அனைத்து இருபதுக்கு -20 போட்டிகளும் முழு டி 20 ஐ ஆகும்.
# பிக்கோமீட்டர்

அணு]]
**பிக்கோமீட்டர்** (*picometre*, **பிமீ, pm**) என்பது ஒரு மீட்டரின் ஒரு டிரில்லியனில் ஒரு பங்கு ஆகும். அதாவது 1/1,000,000,000,000 மீட்டர். இது அனைத்துலக முறை அலகுகள் முன்னொட்டு கொண்ட அளவு. அறிவியல் குறியீட்டு முறைப்படி 1×10<sup>−12</sup> மீ என்றும் பொறியியல் குறியீட்டு முறைப்படி 1 E-12 மீ என்றும் எழுதலாம். இவ்வலகு முன்னர் மைக்குரோமைக்குரோன், ஸ்டிக்மா, பைக்குரோன் எனவும் அழைக்கப்பட்டது.  
இவ் அளவு, மைக்ரோ மீட்டர் என்னும் அளவில் மில்லியனில் ஒரு பங்கு ஆகும். ஆங்ஸ்டிராம் என்னும் அளவோடு ஒப்பிடும் பொழுது பிக்கோமீட்டர் என்பது ஆங்சிட்ரோமின் நூற்றில் ஒரு பங்கு ஆகும். ஆனால் ஆங்சிட்ரோம் என்பது அனைத்துலக முறை அலகுகள் ஒப்புதல் பெற்ற நீள அளவு அல்ல.  
பிக்கோமீட்டர் என்னும் அளவு மிகவும் சிறியதாகையால், பெரும்பாலும் அணுவின் உட்கூறாகிய துகள்களின் அளவுகளைக் குறிக்கவே பெரும்பாலும் பயன்படுகின்றது. பொதுவாக ஓர் அணுவின் ஆரம் 25 முதல் 260 பிக்கோமீட்டர் வரை இருக்கும். எடுத்துக்காட்டாக தங்க அணுவின் ஆரம் 135 பிக்கோமீட்டர் ஆகும், ஆனால் ஈலியம் அணுவின் விட்டம் 32 பிக்கோமீட்டர் இருக்கும்.
# விக்கிப்பீடியா:உங்களுக்குத் தெரியுமா/மார்ச் 15, 2009

- **கணவாய்க்கு** (படம்) மூன்று இதயங்கள் உண்டு. இதன் குருதி நீல நிறத்தில் இருக்கும்.
- அண்டத்தின் முழுமையான ஆற்றல் அடர்த்தியில் நாம் இதுவரை அண்டம் என்று எண்ணியிருந்தது 4% மட்டுமே. இன்றுவரை 22% நேரடியாக அறிய இயலாத கரும் பொருளாலும் (dark matter), 74% நேரடியாக இன்றுவரை அறிய இயலாத கருமை ஆற்றலாலும் (dark energy) ஆனது என தற்போது இயற்பியலாளர்களால் கருதப்படுகிறது.
- தற்போது தனிம அட்டவணையில் உள்ள 117 தனிமங்களில் 18 மட்டுமே **மாழையிலி** (உலோகம் அல்லாதவை), இவையும் மிகக் கூடிய அழுத்தத்தில் மாழைகளாக (உலோகங்களாக) மாறும்.
- உலகில் வழங்கிவந்த பல்வேறு மருத்துவ முறைகளில் அலோபதி என்ற மேற்குநாட்டு மருத்துவ முறையே அறிவியல் முறையை உள்வாங்கி தற்கால மருத்துவமாக மருபியது.
- **தேவாரங்கள்** எனப்படுபவை 7 ம், 8 ம் நூற்றாண்டுகளில் மூன்று நாயன்மார்களால் (சம்பந்தர், அப்பர், சுந்தரர்) தமிழில் எழுதப்பட்ட 8227 சைவ சமயப் பாடல்கள் ஆகும்.
# அணு ஆரம்

**அணு ஆரம்** (*atomic radius*) அல்லது **அணு ஆரை** என்பது அணுவை ஓர் உருண்டை வடிவாகக் கொண்டால் அதன் ஆரம் என்று கொள்ளலாம். ஆனால் இதனைத் துல்லியமாக அறிவது கடினம். அணுவின் அளவு எல்லாச் சூழல்களிலும் ஒரே அளவாக இருப்பதில்லை. எனவே அணுவின் ஆரம் என்பது என்ன சூழலில், என்ன வரையறையின் கீழ் பெற்றது என்று அறிதல் வேண்டும்.  
அணுக்களின் ஆரத்தை அளக்க அணுக்கள் தனியாக இருத்தல் வேண்டும், ஆனால் பல நேரங்களில் அணுக்கள் பிற அணுக்களுடன் பிணைப்புண்டு இருக்கும். அணுவின் அளவுகள் அது கொண்டிருக்கும் பிணைப்பின் தன்மையைப் பொருத்தும் மாறுபடும்.  
அணுக்களின் ஆரம், அணுவைச் சுற்றியுள்ள எதிர்மின்னிகளின் அமைப்பைப் பொருத்தது. அணுவின் கரு, எதிர்மின்னிகள் சுற்றிவரும் முழு அணுவின் விட்டத்தை விட 100,000 மடங்கு சிறியதாகும். எதிர்மின்னிகள் ஒரு புகை மண்டலம் போல் அணுக்கருவைச் சுற்றி சூழ்ந்திருப்பன, எனவே அணுவின் அளவைத் துல்லியமாய், தெளிவான முடிவுடைய (எல்லையுடைய) வடிவுடையதாகக் கருதுவது கடினம்.  
இப்படி இடர்ப்பாடுகள் இருந்தாலும், அணுக்களின் அளவை அறிய செய்முறைகள் வழியும், கருத்தியமாக கணக்கீட்டு முறையிலும் முயன்று அணுக்களின் ஆரம் 30&ndash;300&nbsp;பிக்கோ மீட்டர் என்று அறிந்திருக்கிறார்கள். தனிம அட்டவணையில் உள்ள அணுக்களின் ஆரங்கள் தெளிவாக புரிந்துகொள்ளுமாறு மாறுவதைப் பார்கலாம். அணுக்களின் ஆரம், காரக் கனிம அணுக்களின் தொடங்கி நிறைவளிம (noble gas) அணுக்கள் வரை சிறியதாகிக் கொண்டே செல்கின்றது. ஒவ்வொரு நெடுங்குழுவிலும், மேலிருந்து கீழே செல்லச் செல்ல அணுக்களின் ஆரம் கூடிக்கொண்டே போகின்றது.
# அணு ஆரம்

## சில வரைவிலக்கணங்கள்

பின்வருவன அணு ஆரையை அளக்கப் பயன்படும் பல்வேறு வழிகளாகும். அணுவுக்கு ஒரு குறித்த தெளிவான எல்லை இன்மையால் X-கதிர் கோணல் மூலம் அளக்கப்பட்ட கருவிடைத் தூரமே அணுவாரையை அளக்க உபயோகிக்கப்படுகின்றது.
- **வந்தர் வால் ஆரை**: திண்ம நிலை/ இயன்றளவு நெருக்கமாக உள்ள இரசாயன பிணைப்பில் ஈடுபடாத இரு அணுக்களின் கருக்களுக்கிடைப்பட்ட தூரத்தின் அரைப்பங்கு. அணுக்களிடையே உள்ள வெளியும் இணைந்தே அளக்கப்படுவதால், இம்முறையில் பெறப்படும் பெறுமானம் உண்மையான அணு ஆரையிலும் பார்க்க மிகவும் அதிகமாகும்.
- **பங்கீட்டு வலு ஆரை**: பங்கீட்டு வலுப் பிணைப்பினால் பிணைக்கப்பட்டுள்ள இரு சர்வசமமான அணுக்களின் கருக்களிடையே உள்ள தூரத்தின் அரைப்பங்கு. இங்கு அணுக்களின் ஒழுக்குகள் ஒன்றன் மேலொன்று மேற்பொருந்துவதால் இம்முறையில் கணிக்கப்படும் அணுவாரை உண்மையான அணுவாரையிலும் பார்க்கக் குறைவாகும்.
- **உலோக ஆரை**: உலோகச் சாலகத்தில் அமைந்துள்ள உலோக அணுக்களின் கருக்களிடையே உள்ள தூரத்தின் அரைப்பங்கு. பங்கீட்டு வலுப் பிணைப்பை உருவாக்காத உலோகங்களுக்கு இம்முறையில் அணுவாரை அளக்கப்படும்.
- **அயனாரை**: அயன் சாலகத்தில் உள்ள இரு அயன்களின் கருக்களிடையே உள்ள தூரத்தின் அரைப்பங்கு.
# அணு ஆரம்

## செய்முறைவழி அளந்த அணு ஆரங்கள்

செய்முறைவழி அளந்த அணு ஆரங்கள் பிக்கோ மீட்டர்களில், 5 பிமீ துல்லியத்துடன், தந்துள்ள அட்டவனை (எடுத்துக் காட்டாக ஐதரசன் அணுவின் ஆரம் 25 பிமீ):  
<>
| **நெடுங்குழு** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **கிடைவரிசைகள்** |  |  |  |  |  |  |  |  |  |  |  |  |  |  |  |  |  |  |
| **1** | H
25 | He
31 |  |  |  |  |  |  |  |  |  |  |  |  |  |  |  |  |
| **2** | Li
145 | Be
105 | B
85 | C
70 | N
65 | O
60 | F
50 | Ne
38 |  |  |  |  |  |  |  |  |  |  |
| **3** | Na
180 | Mg
150 | Al
125 | Si
110 | P
100 | S
100 | Cl
100 | Ar
71 |  |  |  |  |  |  |  |  |  |  |
| **4** | K
220 | Ca
180 | Sc
160 | Ti
140 | V
135 | Cr
140 | Mn
140 | Fe
140 | Co
135 | Ni
135 | Cu
135 | Zn
135 | Ga
130 | Ge
125 | As
115 | Se
115 | Br
115 | Kr
&nbsp; |
| **5** | Rb
235 | Sr
200 | Y
180 | Zr
155 | Nb
145 | Mo
145 | Tc
135 | Ru
130 | Rh
135 | Pd
140 | Ag
160 | Cd
155 | In
155 | Sn
145 | Sb
145 | Te
140 | I
140 | Xe
&nbsp; |
| **6** | Cs
260 | Ba
215 | *
&nbsp; | Hf
155 | Ta
145 | W
135 | Re
135 | Os
130 | Ir
135 | Pt
135 | Au
135 | Hg
150 | Tl
190 | Pb
180 | Bi
160 | Po
190 | At
&nbsp; | Rn
&nbsp; |
| }</> |  |  |  |  |  |  |  |  |  |  |  |  |  |  |  |  |  |  |
<>தனிம அட்டவணையின் உள்ள தனிமங்களின் ஆரங்கள்</>  
<> தனிம அட்டவணையை பார்க்கவும்</>
# அணு ஆரம்

## அணு ஆரை தொடர்பான ஆவர்த்தன போக்கு

ஆவர்த்தன அட்டவணையில் அணு ஆரையானது குற்றாவர்த்தனம் வழியே இடமிருந்து வலமாகச் செல்லும் போது குறைவடைந்து செல்வதுடன், அடுத்த ஆவர்த்தனத்துக்கு செல்லும் போது சடுதியாக அதிகரிக்கின்றது. உதாரணமாக இலித்தியத்திலிருந்து புளோரின் வரை செல்லும் போது அணு ஆரை குறைவடைந்து சென்றாலும், சோடியத்தின் அணு ஆரை இலித்தியத்தின் அணு ஆரையைக் காட்டிலும் அதிகமாக உள்ளது. இந்த ஆவர்த்தனப் போக்குக்குக் காரணமாக மூன்று பிரதான காரணிகள் சொல்லப்படுகின்றன:  
| காரணி | கோட்பாடு | அதிகரிக்கும் விதம் | அணு ஆரையில் காட்டும் விளைவு | அணு ஆரை வேறுபடும் போக்கு |  |
| --- | --- | --- | --- | --- | --- |
| இலத்திரன் ஓடு | குவான்டம் விசையியல் | முதன்மைச் சக்திச் சொட்டெண் | அணு ஆரையை அதிகரிக்கும் | தனிம அட்டவணையில் நெட்டாங்காக குழுவினூடு செல்லும் போது அணு ஆரை அதிகரிக்கும். (உ-ம்: சோடியத்தின் அணு ஆரை இலித்தியத்தினதை விட அதிகமாகும். |  |
| கரு ஏற்றம் | கருவிலுள்ள புரோத்திரன்களால் இலத்திரன்கள் மீது உள்ள கவர்ச்சி விசை | அணு எண்ணுடன் அதிகரிக்கும். | இலத்திரன்கள் கருவை நோக்கி ஈர்க்கப்படுவதால் அணு ஆரை குறையும். | குற்றாவர்த்தனம் வழியே அணு ஆரை குறைவடைந்து செல்லுதல் |  |
| ஈற்றயல் ஓட்டு இலத்திரன் எண்ணிக்கை | ஈற்றயல் ஓட்டு இலத்திரன்களால் ஈற்றோட்டு இலத்திரன்களின் மீது உள்ள தள்ளுகை விசை | இடையிலுள்ள இலத்திரன்களின் எண்ணிக்கை | அணு ஆரையை அதிகரிக்கும் | 2ஆம் காரணியின் விளைவை நடுநிலையாக்கும். உ-ம்: தாண்டல் உலோகங்களின் அணு ஆரை ஆவர்த்தனம் வழியே பெரிதாக மாறாமல் இருப்பதற்கு இக்காரணியின் விளைவே காரணமாகும். | } |  
**மேற்கோள்:** J.C. Slater, *J. Chem. Phys.* 1964, **41**, 3199.
# தமிழ்நாடு உள்ளாட்சி மன்றங்கள்

தமிழ்நாடு உள்ளாட்சி அமைப்புகளுக்கு மக்களால் தேர்ந்தெடுக்கப்பட்ட உறுப்பினர்களைக் கொண்டு **தமிழ்நாடு உள்ளாட்சி மன்றங்கள்** உருவாக்கப்படுகின்றன. இந்த மன்றங்களில் நிறைவேற்றப்படும் தீர்மானங்களின்படியே அந்த ஊர்களின் வளர்ச்சித் திட்டங்கள் செயல்படுத்தப்படுகின்றன. தமிழ்நாட்டில் இருக்கும் உள்ளாட்சி மன்றங்கள் மாநகராட்சி மன்றம், நகராட்சி மன்றம், பேரூராட்சி மன்றம், மாவட்ட ஊராட்சி மன்றம், ஊராட்சி ஒன்றியக் குழு, ஊராட்சி மன்றம் எனும் மன்றங்களாகப் பிரிக்கப்பட்டு இருக்கின்றன.
**-
! align= width=மாவட்டம்**  
| நகர்ப்புறம் | கிராமப்புறம் |  |  |  |  |  |
| --- | --- | --- | --- | --- | --- | --- |
| - valign=top | அரியலூர் | 0 | 2 | 2 | 6 | 201 |
| **Total** | **13** | **164** | **546** | **395** | **12,745** | } |
# தமிழ்நாடு உள்ளாட்சி மன்றங்கள்

## மாநகராட்சி மன்றம்

தமிழ்நாட்டில் அதிகமான மக்கள் தொகையுடன் மிக அதிக வருவாயுடைய ஊர்களை மாநகராட்சிகளாகப் பிரித்துள்ளனர். தமிழ்நாட்டில் மொத்தம் 21 மாநகராட்சிகள் இருக்கின்றன. இந்த மாநகராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. இந்த வார்டுகளில் வாக்காளர்களாக உள்ள மக்களால் மாநகராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த மாநகராட்சி மன்றத் தலைவர்களை (மேயர்) 1996, 2001 ஆம் ஆண்டுகளில் நடைபெற்ற உள்ளாட்சித் தேர்தல்களில் மக்கள் நேரடியாகத் தேர்வு செய்தனர். 2006 ஆம் ஆண்டில் நடைபெற்ற தேர்தலில் தேர்வு செய்யப்பட்ட மாமன்ற உறுப்பினர்களில் இருந்து ஒருவர் மாமன்றத் தலைவராகவும், ஒருவர் மாமன்றத் துணைத் தலைவராகவும் தேர்வு செய்யப்பட்டனர். 2011 ஆம் ஆண்டு நடைபெறுகின்ற தேர்தலில், 1996, 2001 ஆம் ஆண்டுகளில் நடைபெற்ற தேர்தல்களைப் போல் மக்கள் நேரடியாகத் தேர்வு செய்ய உள்ளனர். தேர்ந்தெடுக்கப்பட்ட நகராட்சி மன்ற உறுப்பினர்களில் ஒருவர் மாநகராட்சி மன்றத் துணைத் தலைவராகத் (துணை மேயர்) தேர்வு செய்யப்படுகின்றார். மாநகராட்சியின் உறுப்பினர்களைக் கொண்டு நடத்தப்படும் மாநகராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி மாநகராட்சி ஆணையாளர் அந்தப் பணிகளை தனக்குக் கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார். இந்த உறுப்பினர் பதவிகளுக்கு அரசியல் கட்சி சார்பாகப் போட்டியிட அனுமதி அளிக்கப்பட்டுள்ளது  
- தமிழ்நாட்டிலுள்ள 21 மாநகராட்சி மன்றங்களும் 820 வார்டுகளும் இருக்கின்றன.  
| வ.எண் | மாநகராட்சி | வார்டுகளின் எண்ணிக்கை |
| --- | --- | --- |
| 1 | சென்னை | 200 |
| 2 | கோயம்புத்தூர் | 148 |
| 3 | மதுரை | 100 |
| 4 | திருச்சிராப்பள்ளி | 65 |
| 5 | சேலம் | 60 |
| 6 | தூத்துக்குடி | 60 |
| 7 | வேலூர் | 60 |
| 8 | ஈரோடு | 60 |
| 9 | திருப்பூர் | 60 |
| 10 | திருநெல்வேலி | 55 |
| 11 | ஓசூர் | 80 |
| 12 | நாகர்கோவில் | 55 |
| 13 | திண்டுக்கல் | 60 |
| 14 | தஞ்சாவூர் | 60 |
# விக்கிப்பீடியா:விக்கிப்பீடியா பயிற்சி/தேர்ந்தெடுத்த கட்டுரைகள்

முதற்பக்க கட்டுரைகள் அனைத்துமே தேர்ந்தெடுக்கப்பட்ட கட்டுரைகளில் இடம்பெறத்தக்கவை தான். எனினும், பரப்புரை தேவைகளுக்காக, விக்கிப்பீடியாவில் பல்வேறு புலங்களையும் காட்டுமாறு வகைக்கு ஒன்றாக இங்கு பட்டியலிடலாம்.  
1. பட்டாம்பூச்சி (உயிரியல்)
1. தமிழ் (மொழி)
1. கம்போடியா (புவியியல்)
1. நீர்மூழ்கிக் கப்பல் (நுட்பம்)
1. கமில் சுவெலபில் (அறிஞர்கள்)
1. இராசேந்திர சோழன் (வரலாறு)
1. கொட்டாவி (உடலியல்)
1. கிப்பன் பண்டம் (பொருளாதாரம்)
1. ஜிமெயில் (இணையம்)
1. மாயா நாகரிகம் (பண்பாடு)
1. கூடைப்பந்தாட்டம் (விளையாட்டு)
1. முறுக்கு விசை (இயற்பியல்)
1. புவி சூடாதல் (சூழலியல்)
1. பௌத்தம் (சமயம்)
1. சார்லி சாப்ளின் (திரைப்படம்)
1. சக்கீரா (இசை)
1. தமிழர் (இனவியல்)
1. படிவளர்ச்சி (உயிரியல்)
1. கணினியில் தமிழ் (கணினியியல்)
1. வரையாடு (உயிரியல்)
# விக்கிப்பீடியா:முதற்பக்கக் கட்டுரைகள்/மார்ச் 15, 2009

**இந்திய தரைப்படை** இந்தியப் படைத்துறையின் மிகப்பெரிய பிரிவாகும். இது இந்தியாவின் பாதுகாப்பு நலனை காப்பதிலும், அமைதியை நிலைநாட்டுவதிலும், நாட்டின் உள்நாட்டு பாதுகாப்பு பணிகளில் ஈடுபடுவதிலும், எல்லை கண்காணிப்புப் பணிகளில் ஈடுபடுவதிலும், பயங்கரவாத எதிர்ப்பு பணிகளிலும் பெரும் பங்கு வகிக்கிறது. மேலும், இயற்கை சீற்றங்களின் போது மீட்புப்பணி மற்றும் மனிதாபிமான பணிகளிலும் ஈடுபடுகின்றது. இந்திய தரைப்படை இந்தியப் பாதுகாப்பு அமைச்சகத்தின் நேரடி கட்டுப்பாட்டின் கீழ் இயங்குகிறது. 1,130,000 படைவீரர்களைப் பணியில் கொண்டும், 1,800,000 பேரை இருப்பில் கொண்டும், இந்திய தரைப்படை உலகில் இரண்டாவது பெரிய தரைப்படையாகும். .  
---  
**எலிக்குடும்பம்** அல்லது **முரிடீ** (Muridae) என்பது பாலூட்டிகள் வகுப்பில் உள்ள குடும்பங்கள் யாவற்றினும் மிகப்பெரிய குடும்பம். இக் குடும்பத்தில் ஏறக்குறைய 650 இனங்கள் உள்ளன. இவை ஆசியா, ஆப்பிரிக்கா, ஐரோப்பா, ஆசுத்திரேலியா ஆகிய இடங்களில் இயற்கையாக வாழ்கின்றன. எலி இனங்கள் உலகெங்கும் அறிமுகப்படுத்தப்பட்டு எங்கும் பரவி உள்ளன. இந்தக் குடும்பத்தை சேர்ந்த சில இனங்கள், சுண்டெலி, வயல் எலிகள், கெர்பில் என்னும் எலி வகைகள் ஆகும். அறிவியற் பெயராகிய முரிடீ (Muridae) என்பதன் பொருள் இலத்தீனில் எலி என்பதே.
# சாய்வு இருக்கை

**சாய்வு இருக்கை** என்பது முன்று நபர்கள் அமரும் ஒரு இருக்கை அகும். இதனை ஆங்கிலத்தில் சொஃப என்றும் குறுவர்கள்.
இது பல வகைகளிளும் பல வடிவங்களிளும் வருகின்றது.
# சாய்வு இருக்கை

## வரலாறு

பழங்காலம் முதல் இக்காலம்வரை சாய்வு இருக்கை என்பது மிகவும் பெரிதக மக்களள் பயன்படுத்தப்பட்டு வருகின்றது.  
, by Jacques-Louis David, 1800: a Greek Revival couch with lyre arm design.]]  
பழங்காலத்தில் அரண்மனையிலும், மாளிகையிலும் சாய்வு இருக்கை பயன்படுத்தப்பட்டு வந்தது அக்காலத்தில் சாய்வு இருக்கை வசதிவாய்ந்த குடும்பத்தினரே பயன்படுத்தி வந்தனர். இக்காலத்தில் சாய்வு இருக்கை என்பது நடுதினர் குடும்பத்திலும்,வசதிபடைத்த குடும்பத்திலும் பயன்படுத்தபடுகின்றது.
# இந்திய அரசியலமைப்பின் முகப்புரை

**இந்திய அரசியலமைப்பின் முகப்புரை** (भारतीय संविधान की उद्देशिका; The Preamble of Indian Constitution) என்பது இந்திய அரசியலமைப்பின் அறிமுகப்பகுதியாகும்.
முகப்புரை எழுத்துருச் சட்டத்திற்கான அறிமுகம் எனக்குறிப்பிடலாம். இது அரசியல் அமைப்பின் அறிமுகப் பகுதியாகும். ஓர் எழுத்துருச் சட்டத்தின் முகப்புரை சட்டமியற்றக் கருதலை திறப்பதற்கான ஒரு திறவுகோல் ஆகும்.
பெருபாரி வழக்கில் உச்சநீதிமன்றம் அரசியல் அமைப்பின் முகப்புரை "உருவாக்கியவர்களின் மனதை திறப்பதற்கான ஒரு சாவி மற்றும் அரசியல் அமைப்பில் அவர்கள் உருவாக்கிய பல்வேறு ஏற்பாடுகளின் பொது தேவையாது என்று காட்டுகிறது" எனக் கூறியுள்ளது.
# இந்திய அரசியலமைப்பின் முகப்புரை

## முகப்புரை அரசியல் அமைப்பின் ஒரு பாகம்

சாதாரண ஓர் எழுத்துருச் சட்டத்தில் அதனுடன் இணைக்கப்பட்டுள்ள முகப்புரைக்கு அதிக முக்கியத்துவம் தரப்படுவதில்லை, மேலும் அது அத்தகைய எழுத்துருச் சட்டத்தின் பாகமாகவும் அங்கிகரிக்கப்படுவதில்லை. ஆனால், அரசியல் அமைப்புடன் இணைக்கப்படும் முகப்புரைக்கு அணைத்து வித முக்கியத்துவமும் தரப்படும். முனைவர் டீ.டீ.பாசு-வின் கூற்றின் படி "ஓர் எழுத்துருச் சட்டம் முழுமையாக வாசிக்கப்பட வேண்டும் மற்றும் இயற்றப்பட்ட பாகம் என்ற நிலைக்கு முகப்புரை எழுத்துருச் சட்டத்தின் பாகமாகும்"  
இதை உருவாக்கிய அரசியல் நிர்ணய சபையின் செயல்பாடுகளில் இருந்து, இந்திய அரசியல் அமைப்பிற்கான முகப்புரை, அரசியல் அமைப்பின் ஏனைய பாகங்களைப் போன்று இயற்றப்பட்டு ஏற்றுக்கொள்ளப்பட்டது என்பது தெளிவாக புரிந்து கொள்ள முடியும். முகப்புரை அரசியல் அமைப்பு நிர்ணய சபையின் வாக்கெடுப்பிற்கு உள்ளாக்கப்படப் போது "முகப்புரை அரசியல் அமைப்பின் பாகமாக நிலைகொள்ளும்" என்று எடுத்துரைக்கப்பட்டு இருந்தது, அது எடுத்துரைக்கப்பட்ட முறையிலேயே ஏற்றுக்கொள்ளப்பட்டது. ரீ பெருபாரி யூனியன் வழக்கில் இந்த சங்கதி (fact) உச்சநீதிமன்றத்தின் கவனத்திற்கு கொண்டுவரப்படவில்லை, இதனால் உச்சநீதிமன்றம் முகப்புரை அரசியல் அமைப்பின் பாகம் அல்ல எனக்கூறியது. பின்பு, கேசவானந்த பாரதி வழக்கில் முகப்புரை வரையப்பட்ட வரலாறும் அது இறுதியாக ஏற்றுக்கொள்ளப்பட்டதும் உச்சநீதிமன்றத்தின் கவனத்திற்கு கொண்டுவரப்பட்டதின் விளைவாக, உச்சநீதிமன்றம், இந்திய அரசியல் அமைப்பிற்கான முகப்புரை, இந்திய அரசியல் அமைப்பின் உள்ளார்ந்த ஒரு பாகம் ஆகும் என வகுத்துக்கூறியது. உச்சநீதிமன்றம் மேலும் கூறியதாவது "முகப்புரை ஒன்றிணைந்த அமெரிக்க நாடுகளின் அரசியல் அமைப்பின் முகப்புரையைப் பற்றிக் கூறுவதுப் போன்று அரசியல் அமைப்பிற்கு முன்னால் நடந்துச் செல்வதல்ல".
# இந்திய அரசியலமைப்பின் முகப்புரை

## முகப்புரையின் உள்ளடக்கம்

### நாம், இந்திய மக்கள்......

முகப்புரை "நாம், இந்திய மக்கள்" (We, the people of India) ஆகிய வார்த்தைகளுடன் திறக்கிறது. இந்த வார்த்தைகள் எந்தவொரு மாற்று கருத்தும் இன்றி, இந்த அரசியல் அமைப்பு இந்திய மக்களால் ஏற்றுக்கொள்ளப்பட்டு, அவர்களே இயற்றி அவர்களுக்கே நல்கிக்கொண்டது என தெரிவுறுத்துகிறது. இது தெரிவுப்படுத்துவது என்னவென்றால் இந்தியாவின் முழு இறைமாட்சியை இந்திய மக்கள் தங்களிடத்திலயே தக்கவைத்துள்ளனர் என்பதாகும். அரசியல் அமைப்பை உருவாக்கியவர்கள் தேசம் முழுமைக்குமான சார்பாளர்கள் என்று கூறப்படாததாலும் மக்களின் நேரடி வாக்கெடுப்பினால் சரிபார்க்காததாலும், இது வரலாற்று உண்மையில்லை என்று இந்த சங்கதியை தர்கிக்க முடியும்.
# இந்திய அரசியலமைப்பின் முகப்புரை

## முகப்புரையின் உள்ளடக்கம்

### இறையாண்மை சமூகத்துவ சமயசார்பற்ற ஜனநாயக குடியரசு

#### இறையாண்மை

"இறையாண்மை" (sovereign) என்ற சொல் அதிகாரம் அதன் சொந்த சுற்றுவட்டத்திற்குள் முழுமையானதும் கட்டுப்பாடற்றதும் எனக்குறிப்பிடுகிறது. இது இந்திய
ஒருபோதும் வெளியில் உள்ள அதிகார அமைப்பை சார்ந்து இருக்காது என்றும் இந்திய உள்ளார்ந்தும் வெளியார்ந்தும் இறைமாட்சியாகும் என விளக்குகிறது.
# இந்திய அரசியலமைப்பின் முகப்புரை

## முகப்புரையின் உள்ளடக்கம்

### இறையாண்மை சமூகத்துவ சமயசார்பற்ற ஜனநாயக குடியரசு

#### சமூகத்துவம்

"சமூகத்துவ" (socialist) என்ற சொல் முகப்புரையில் **அரசியலமைப்பு (42-வது சீர்திருத்த) செய்யுள், 1976** (The Constitution (42nd Amendment) Act, 1976) -ன் வாயிலாக உட்படுத்தப்பட்டதாகும். சமூகத்துவம் என்ற சொல் உற்பத்தி, விநியோகம் மற்றும் பரிமாற்றம் ஆகியவற்றின் நடத்திப்பு நாட்டுடமை ஆக்கப்பட்ட அரசியல் முறையைக் குறிக்கும். இங்கு, இதை இவ்வாறு பொருள்விளக்கி கூறமுடியாது. திரு ஸ்வான் சிங்க் ஆவடியில் நடந்த அகில இந்திய காங்கிரசு செயற்குழு (AICC) கூட்டத்தில், இந்த 'சமூகத்துவம்' (socialism) என்ற சொல் கலப்பு பொருளாதாரம் என்ற குறிக்கோளில் சுருங்குவதாகும் என்றும், அதற்கு மேல் ஒன்றும் இல்லை எனக்கூறியுள்ளார். மேலும் திருமதி இந்திரா காந்தி, முதன்மை அமைச்சராக (Prime Minister) இருந்தபோது, இந்தியாவில் சமூகத்துவ என்ற சொல் 'வாய்ப்பு சமத்துவம்' அல்லது 'மக்களுக்கு ஒரு மேலான வாழ்க்கை' என்ற நாட்டின் குறிக்கோளை குறிக்கிறது என்று விளக்கியுள்ளார். அவர் ஜனநாயகத்தைப் போன்று சமூகத்துவமும் மாறுபட்ட நாடுகளில் மாறுபட்ட ரீதியில் பொருள்விளக்கக் கூடியது என்று கூறினார். அவர், இதனால் தெளிவுபடுத்துவது என்னவென்றால் சமூகத்துவத்தை பற்றி இந்தியாவிற்கு சொந்த கருத்துள்ளது என்பதாகும் மற்றும், அவர் முழுக்க தேவைப்படுவது மக்களுக்கான மேலான வாழ்க்கையாகும்.  
1789 ஆம் ஆண்டு பிரெஞ்சு புரட்சியின் போது சுதந்திரம்,சமத்துவம்,சகோதரத்துவம் ஆகியன முக்கிய முழக்கங்களாயின. இந்திய அரசியலமைப்பின்
முகவுரையில் இவற்றிற்கு முக்கியத்துவம் தரப்பட்டுள்ளது.
# இந்திய அரசியலமைப்பின் முகப்புரை

## முகப்புரையின் உள்ளடக்கம்

### இறையாண்மை சமூகத்துவ சமயசார்பற்ற ஜனநாயக குடியரசு

#### சமயசார்பின்மை

"சமயசார்பற்ற" (secular) என்ற சொல்லும் அரசியலமைப்பு (42-வது சீர்திருத்த) செய்யுள், 1976-ன் வாயிலாக உட்படுத்தப்பட்டது ஆகும். நாடு எந்தவொரு சமயத்தையும் நாட்டு சமயமாக அங்கிகரிக்காது, மற்றும் தனிநபர்களின் சமய, நம்பிக்கை அல்லது வழிபாடு உரிமையில் எந்தவிதத்திலும் தலையிடாமல் சமமாக மதித்தலெ இதன் விளக்கமாகும். இதன் பொருள் நாடு சமயமற்றது என்றோ அல்லது இந்தியா சமயத்திற்கு எதிரானது என்றோ பொருள் இல்லை. சமயத்தின் காரியத்தில் நாடு நடுநிலையானதாகும். இது எந்தவொரு சமயத்தை பின்பற்றவோ பரப்பவோ செய்யாது, சமய நடத்திப்புகளில் தலையிடவும் செய்யாது. அதாவது, நாடு மனிதனுக்கும் இறைவனுக்கும் உள்ள தொடர்புக்கு உட்பட்டதாகது. இது மனிதனுக்கும் மனிதனுக்கும் தொடர்புடன் உட்பட்டதாகும்.
# இந்திய அரசியலமைப்பின் முகப்புரை

## முகப்புரையின் உள்ளடக்கம்

### இறையாண்மை சமூகத்துவ சமயசார்பற்ற ஜனநாயக குடியரசு

#### ஜனநாயகம்

இந்தியாவின் அரசியல் கட்டமைப்பு ஒரு ஜனநாயக குடியரசு என்ற நிலைக்காகும். ஜனநாயகம் என்றால் ஜனங்களால் ஆன அரசு அமைப்பு என்பதாகும். இங்கு நாட்டின் வயது வந்தோர் அரசு நிர்வாகத்தில் நேரடியாக அல்லது மறைமுகமாக பங்குவகிக்கிறார்கள். ஜனநாயகம் நேரடி ஜனநாயகம் அல்லது மறைமுக ஜனநாயகமாக இருக்கலாம். நேரடி ஜனநாயகத்தில் அணைத்து ஜனங்களும் அரசு அதிகாரத்தை செயல்படுத்துகிறார்கள். அரசியல் அமைப்பை மாற்றியமைப்பது உள்பட உள்ள வாக்கெடுப்புகளில் ஜனங்கள் பங்கேற்கின்றனர். மறைமுக ஜனநாயகம் ஜனங்களால் தேர்ந்தெடுக்கப்பட்ட சார்பாளர்கள் நேரடியாக அரசை நிர்வாகம் செய்வதாகும். இந்தியா மறைமுக ஜனநாயகத்தை ஏற்றுக்கொண்ட நாடாகும்.
# இந்திய அரசியலமைப்பின் முகப்புரை

## முகப்புரையின் உள்ளடக்கம்

### இறையாண்மை சமூகத்துவ சமயசார்பற்ற ஜனநாயக குடியரசு

#### குடியரசு

ரிப்பப்ளிக் (Republic) என்பது ஒரு வகையான அரசு முறையாகும், இதில் நாட்டின் தலைவர் தேர்ந்தெடுக்கப்பட்டவரும், மற்றும் க்ரேட் பிரிட்டனில் மன்னர் போன்று ஒரு மரபிய முடியரசு அல்லாதது ஆகும்.
றிபப்லிக் இரண்டு வகைப்படும் குடியாட்சி மற்றும் குடியரசு. குடியாட்சி என்றால் நாட்டின் அல்லது தேசத்தின் ஆட்சியக (executive) தலைவரே நாட்டின் தலைவராக செயல்படுவதாகும். குடியரசு என்றால் அரசுத் தலைவர் நாட்டின் தலைவராக செயல்படுவதாகும். இந்திய அரசியல் அமைப்பு இந்தியாவை 'குடியரசு முறை அரசாக' கட்டமைத்துள்ளது, இதில் முழுமையான அதிகாரம் நாட்டு மக்களிடம் நிலை நிறுத்தப்பட்டுள்ளது. இந்திய குடியரசு முடியரசுக்கான மாற்றாகும். ஆனாலும், இந்திய தலைவர் என்ற படலம் ஆட்சியகம் (Executive) என்ற தலைப்பின் கீழ் வருவது குழப்பத்தை ஏற்படுத்துவதாகும். ஏனெனில் இந்திய தலைவர் என்ற பதவி பிரித்தானிய மன்னர் (crown) -க்கு இணையான பதவியாகும், அல்லாமல், ஒன்றிணைந்த அமெரிக்க நாடுகளின் தலைவரின் பதவிக்கு இணையானது அல்ல.
# இந்திய அரசியலமைப்பின் முகப்புரை

## முகப்புரையின் உள்ளடக்கம்

### நீதி, தன்செயலுரிமை, சமத்துவம் ஆகிய உறுதி

#### சமூக, பொருளாதார மற்றும் அரசியல் நீதி

இந்திய அரசியலமைப்பு குடிமக்களுக்கு சமூக, பொருளாதார, அரசியல் நீதியை (JUSTICE, social, economic and political) உறுதிசெய்ய முன்மொழிகிறது.  
இதில் **சமூக நீதி** (social justice) என்றால் நலன், வாய்ப்பு, நிலை, எண்ணிக்கை, சமயம், ஜாதி, பட்டம் மற்றும் இதைப் போன்ற பாகுபாடுகளினால் ஏற்படும் அனைத்து விதமான சமத்துவம் இல்லாய்மையை களைதல் என்பதாகும். இதை அடைவதற்கான வழிமுறைகள் அரசியலமைப்பின் பாகம் நான்கில் கூறப்படுகிறது.  
**பொருளாதார நீதி** (economic justice) என்ற கூற்றின் பொருள் பொருளாதார அழுத்த நிலைப்புள்ளியில் இருந்துள்ள நீதியாகும். சுருக்கக் கூறினால் சம வேலைக்கு சம கூலி என்பதாகும். அதாவது அனைத்து நபர்களுக்கும் ஜாதி, பாலினம் அல்லது சமூக நிலை என்பவைக்கு அப்பால் உழைப்பிற்கான நியாயம் கிடைத்தாக வேண்டும் என்பதாகும்.  
**அரசியல் நீதி** (political justice) என்றால் அரசியல் காரியங்களில் ஆட்களுக்கிடையெ எந்தவொரு தேவையற்ற வேற்றுமையும் இருக்காது என்பது ஆகும். அரசியல் நீதியை உறுதிசெய்ய, அரசியலமைப்பு அகிலாண்ட வயதுவந்தார் வாக்குரிமை (universal adult suffrage) முறையை ஏற்றுக்கொண்டுள்ளது.
# இந்திய அரசியலமைப்பின் முகப்புரை

## முகப்புரையின் உள்ளடக்கம்

### நீதி, தன்செயலுரிமை, சமத்துவம் ஆகிய உறுதி

#### எண்ணம், கருத்து, பக்தி, நம்பிக்கை மற்றும் வழிபாடு தன்செயலுரிமை

தன்செயலுரிமை (liberty) நேர்மறையாக காண்பது போன்று எதிர்மறையாகவும் காணமுடியும். எதிர்மறை கூற்றில் நாட்டின் பாகத்தில் இருந்து தனிநபர் செயல்பாட்டில் எந்தவொரு தலையீடும் இருக்காது என்பதாகும். நேர்மறையாக கண்டால், தேசிய வாழ்க்கைக்கு பொருத்தமாக இருக்க வேண்டி தனிநபர் உரிமைகளை அமைத்து தருதலாகும். அரசியலமைப்பு எண்ணம், கருத்து, பக்தி, நம்பிக்கை மற்றும் வழிபாடு ஆகியவற்றிற்கான தன்செயலுரிமை தனிநபர் மற்றும் தேசத்தின் வளர்ச்சிக்கு முக்கியமானது என்று கண்டு இவற்றை உறுதிசெய்ய முன்மொழிகிறது.
# இந்திய அரசியலமைப்பின் முகப்புரை

## முகப்புரையின் உள்ளடக்கம்

### நீதி, தன்செயலுரிமை, சமத்துவம் ஆகிய உறுதி

#### படிநிலை மற்றும் வாய்ப்பு சமத்துவம்

சமயம், எண்ணிக்கை, ஜாதி, பாலினம் அல்லது பிறந்த இடம் ஆகியவற்றின் பெயரில் குடிமக்களுக்கு இடையிலான அனைத்து விதமான வேற்றுமைகள் அல்லது வேறுபாடுகளை களைவதனால், சிறப்பு பெயர் மற்றும் தீண்டாமை ஆகியன களைவதின் வாயிலாக பொது இடங்களை அனைவருக்கும் திறந்து கொடுப்பதனால், நாட்டின் கீழ் உள்ள எந்தவொரு அலுவலகத்திலும் வேலைவாய்ப்பு
அல்லது நியமிப்பு தொடர்பான காரியங்களில் சம வாய்ப்பு உறுதி செய்வதனால் இந்திய மக்களுக்கு
படிநிலை மற்றும் வாய்ப்பு சமத்துவம் (equality of status and of opportunity) உறுதிசெய்ய வேண்டுகிறது.